laion/Wikipedia-Exotic huggingface dataset:
גטו נג'בנייה

גטו נג'בנייה (ברומנית: Ghetoul Baia Mare) היה גטו בשואה שהוקם על ידי הנאצים ליהודי אירופה במהלך מלחמת העולם השנייה והשואה. הגטו היה ממוקם בבאיה מארה, מרמורש, ממלכת הונגריה (כיום: באיה מארה, מרמורש, רומניה) מכוון שהשטח הפך לחלק מהונגריה בעת התרחשות תכתיב וינה בצפון טרנסילבניה עד לסוף מלחמת העולם השנייה. הגטו היה פעיל באביב 1944, לאחר שגרמניה הנאצית כבשה את הונגריה במלחמת העולם השנייה במבצע מרגרטה. על פי מפקד שנערך בשבוע השני של 1944, השתייכו לקהילה האורתודוקסית של באיה מארה כ-3,340 אנשים. תהליך הגטואיזציה ליהודי באיה מארה וקהילות המחוזות הדרום-מזרחיות של מחוז שאטמאר התרחש מספר ימים לאחר שוועידה בסאטו מארה קבעה קריטריונים תפעוליים בסיסיים לתהליך. פגישה של פקידים מקומיים התקיימה במטה מפלגת צלב החץ באיה מארה; גם עוזרו של אדולף אייכמן, לסלו אנדרה, נכח. קרולי תמאס, עוזרו של ראש העיר, ייצג תחילה את העיר, אך עד מהרה הוחלף באיסטבן רוזנר, עוזרו של מפקד המשטרה שהפגין התלהבות רבה יותר. משתתפים נוספים כללו את ג'נו נאגי, מפקד המשטרה; סנדור וג'אי, לשעבר המזכיר הכללי של לשכת ראש העיר; טיבור ורהלי, מפקד יחידת הז'נדרמריה המקומית; גיורה גרגלי, ראש מפלגת צלב החץ של צפון טרנסילבניה; וגוז'ף הרקסק, מנהיג ארגון בארוס, אגודה אנטישמית חריפה של אנשי עסקים נוצרים. יהודים מהעיר עצמה שכנו במגרש הפנוי של מפעל הזכוכית "König", בעוד אלה מהמחוזות באיה מארה אחרות, הוצבו ברפתות בכפר וואלה בורקוטולוי, במרחק של כ-3 ק"מ ממרכז העיר. ג'נו נאגי וגיוגה גרגלי פיקחו על איסוף היהודים ועל החיפוש אחר חפצי הערך שלהם; קצין האס אס פרנץ אברומייט סייע. כ-3,500 תושבים חיו בגטו העיר, ו-2,000 נוספים בוואלה בורקוטולוי. מבין האחרונים, רק כ-200 יכלו להיכנס לרפתות, והשאר גרו בחוץ. טיבור ורהלי היה מפקד הגטו. כמקובל בתקופה, היהודים עונו והועברו לשיטות חקירה אחרות. על סוגיות כאלו היו אחראים נאגי ווורהלי; עוזריהם כללו את קארולי באלוג ולסלו ברנטס, מקורבים במפעל "Phoenix" בעיר, וכן את Haracsek,, זולטן אוסבת, פיטר צ'יזברגר, הרקסק והבלשים יוזף אורגובני, אימרה וג'אי ואיסטבן ברטלאן. ב-25 באפריל, ממשלתו של דמה סטויאי כינתה את שמו של מחוז ברנבאס אנדרודי, והוא החזיק באחריות כללית לניהול האזור. הגירושים מבאיה מארה התרחשו בשני טרנספורטים: 31 במאי (3,073) ו-5 ביוני (2,844), עם סך של 5,916 יהודים שנשלחו למחנה הריכוז אושוויץ. רנדולף ל. ברהם, נאג'באניה, אנציקלופדיה של המחנות והגטאות (כרך III, עמ' 357–358), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) נג'בנייה (Nagybánya), באנציקלופדיה של הגטאות, באתר יד ושם MMHTN - Muzeul Memorial al Holocaustului din Transilvania de Nord, web.archive.org, ‏2008-08-27 יד ושם, THE HOLOCAUST IN NORTHERN TRANSYLVANIA
DS

DS הם ראשי תיבות המשמשים לתיאור מגוון דברים: האם התכוונתם ל... נינטנדו DS ו-נינטנדו 3DS – קונסולות משחק DS אוטומובילס – יצרן רכבי יוקרה, תת-מותג של סיטרואן Down syndrome – תסמונת דאון הנובעת מטריזומיה של כרומוזום 21 Diodorus Siculus – היסטוריון יווני בעת העתיקה שנודע בראשי תיבות שמו DropShipping – שיטת מסחר לניהול שרשרת אספקה DS (סדרת לוויינים) – סדרת לוויינים סובייטית Dnepropetrovsk Sputnik על שם עיר בו היא תוכננה.
פסגת נייפייר

פסגת נייפייר או פסגת נאפייר (באנגלית: Napier Peak) היא פסגה שאינה מכוסה קרח, בחצי האי הרד באי ליווינגסטון באיי שטלנד הדרומיים, שבאנטארקטיקה. גובהה של הפסגה 380 מטרים מעל פני הים. אוכף הררי מכוסה קרח מקשר בין פסגת ניפייר לבין בקע צ'רואה הממוקם 1.5 קילומטרים מצפון לפסגה. פסגת נייפייר מקושרת באוכף מכוסה קרח לגבעת מיראדור שנמצאת דרומית - דרום-מערבית לפסגה. פסגת נייפייר מתנשאת מעל קרחון ג'ונסון שממוקם מערבית - צפונית-מערבית לה; וכן פסגת נייפייר מתנשאת מעל קרחון האנטרסס שנמצא מזרחית לה; ומעל מפרץ פולס שמדרום לפסגת נייפייר. פסגת נייפייר ממוקמת 2.05 קילומטרים דרומית-מזרחית לרכס צ'רואה; פסגת נייפייר ממוקמת 3.21 קילומטרים דרומית-מערבית לנונאטאק וילן; פסגת נייפייר ממוקמת 6.79 קילומטרים צפונית-מערבית לפסגת סנט סיריל; פסגת ניפייר ממוקמת 2.2 קילומטקים צפונית - צפון-מזרחית לפסגת מורז. הפסגה מופתה לראשונה על ידי סוקרים ספרדים בשנת 1991. הפסגה מופתה בשנית על ידי סוקרים בולגריים בשנת 1996, בשנת 2005 ובשנת 2006. התכונה נקראת על שמו של קפטן ויליאם נאפייר (William Napier), רב החובל של הסקונר ונוס (Venus), מניו יורק, שביקר באיי שטלנד הדרומיים בשנים 1820 – 1821.
פסרוניוס

פסרוניוס (שם מדעי: Psaronius) הוא סוג פרהיסטורי של שרך מהסדרה הקיימת מארטים, שהתקיים בין הקרבון לפרם. צמח זה דמה במראהו לעץ והגיע לגובה 10 מטרים אך היה שייך לשרכים שהיו בעלי גבעול דמוי-גזע. הסוג הקרוב ביותר אליו הוא השרך פקופטריס (Pecopteris), אשר התקיים בין הדבון לפרם ובעבר סוג זה השתייך אליו. משמעות שמו של הצמח הוא מהמילה היוונית "ψαρονιος" - אבן יקרה (במקור מילה זו הייתה נרדפת ל-"ψαρον" - "ציפור זרזיר"). השם ניתן לצמח עקב הדוגמאות של העלים שדמו לאבנים יקרות אותם עטו לנוי באירופה. בדומה לצמחים פרהיסטוריים אחרים הפסרוניוס ידוע ממספר מאובנים של איברים שלא תמיד השתמרו או נמצאו בצורה בה היו בעודם בחיים. אלה כוללים שרידי מעטפת שורשים, גבעול, שסעי עלים ועלים בעלי נבגים. לשרך זה היו גבעולים רחבים בקוטר של 1 מטר שדמו לגזעים ועשויים מקטעי שורשים שיצאו מהגבעול הראשי והתפרסו עד האדמה, שם היו קטנים יותר. צמחים אלה התאימו היו בעלי גומחה אקולוגית של עצים מודרניים והם אף הכילו שרידים של צמחים מטפסים בעלי קנוקנות ואף אפיפיטים קדומים שטיפסו עליהם. צמחים אלה התאימו לביצות עשירות החמצן של הקרבון והפרם אך נכחדו עם הכחדת הביצות והיעלמות החמצן בהם, עקב יובש וירידת טמפרטורות. כיום אף שיש מספר שרכי עצים (אנ') ושבטבטים בעלי מבנה דומה וחלקם אף גדולים כמותם אך אינם דומים בצורתם ובמילוי הגומחה לעצים. מדיה וקבצים בנושא פסרוניוס בוויקישיתוף פסרוניוס, באתר ITIS (באנגלית) פסרוניוס, באתר GBIF (באנגלית) Taylor, Thomas N; Taylor, Edith L; Krings, Michael (2009). Paleobotany: The biology and evolution of fossil plants. ISBN 978-0-12-373972-8.
צפרירים (כתב עת)

צפרירים: עִתון לבני-הנעורים היה כתב עת בעברית לילדים ולנוער, שיצא לאור בעיר לודז' שבפולין בשנים 1919–1920 והמערכת שלו ישבה בבירה ורשה. עורך העיתון היה יצחק שווייגר-דמיאל, ואילו את שלושת הגיליונות האחרונים ערך ישראל אליהו הנדלזלץ. בין הכותבים היו יעקב פיכמן, יצחק קצנלסון, חיים נחמן ביאליק (שירים וסיפורים), שאול טשרניחובסקי וזלמן שניאור. צפרירים כלל שני מדורים: האחד לבני נוער והשני לילדים, שתכניו נדפסו מנוקדים. העיתון פרסם דברי ספרות וביקורת, וניתן בו דגש מיוחד על מחזות עבריים, סיפורי עם ומדע פופולרי. תורגמו בו קטעים מספרות העולם, וניתן דגש מיוחד על המיתולוגיה היוונית. ⁨⁨צפרירים⁩⁩ | אוסף העיתונות | הספרייה הלאומית, באתר www.nli.org.il ערך זה הוא קצרמר בנושא כתבי עת ובנושא יהדות. אתם מוזמנים לתרום לוויקיפדיה ולהרחיב אותו.
אירן בראט

אירן בראט (במקור פרוינד, בהונגרית: Barát Irén; טמשוואר, 15 ביולי 1890 – בודפשט, 18 בינואר 1972) הייתה רופאה יהודייה-הונגרייה, פולמונולוגית, זוכת פרס המדינה (1970). אחותו של בלה בראט (1888–1945) שהיה אדריכל והיסטוריון אמנות. אירן בראט נולדה במשפחה יהודית כבתם של ארמין בראט (1860–1937) עיתונאי ומתרגם ושל יוליאנה רוט (1856–1939). את לימודיה התיכוניים השלימה בחלקו בעיר הולדתה ובחלקו בבודפשט. היא קיבלה את תואר הדוקטור לרפואה מאוניברסיטת בודפשט (כיום שמה אוניברסיטת אטווש לוראנד) ב-1914 וכמה שבועות לאחר מכן פרצה מלחמת העולם הראשונה. באותה תקופה הגישה מועמדות לתפקיד ונסעה לז'ילינה, שם אישטוואן רוסניאק (לימים נשיא האקדמיה ההונגרית למדעים) היה הבוס שלה. כסטודנטית עבדה במכון לאנטומיה, לאחר מכן בפיזיולוגיה, ולבסוף במחלקה לפתולוגיה לצד אדן קרומפכר. מ-1917 עד 1924 הייתה תחילה מתמחה ולאחר מכן מרצה במרפאה הפנימית בראשות שאנדור קוראני ומ-1924 עד 1970, עד פרישתה, הייתה הרופאה הראשית של בית ההבראה על שם אליזבת, נסיכת בוואריה בבודקסי (כיום שמו המכון הלאומי לשחפת ולפולמונולוגיה על שם קוראני). בין 1934 לבין 1971 הייתה מזכיר (ה) איגוד הרופאים ההונגריים לשחפת, בין השנים 1958 לבין 1964 הייתה נשיאת קבוצת טוברקולוזה (TBC) ושל האגודה לשחפת ולריאות (1964–1969). אירן בראט הייתה אחת הדמויות המובילות בתחום מחלות הריאות בהונגריה. במקור: Az ascorbinsav a tuberkulózis kezelésében. (Orvosképzés, 1936) Streptomycin kezelés alatt fellépett meningitis tuberculosa (Orvosok Lapja, 1949) A felnőttkori primär és postprimär tuberkulózis (Budapest, 1950) Isonikotinsäure hydrozid in der Behandlung der Tuberkulose (Therapia Hungarica, 1953) Adatok a friss tüdőfolyamatok hármas antituberkulotikus kezeléséhez. Bárász Zoltánnal. (Tuberkulózis, 1960) Tüdőadenomatosisról egy eset kapcsán. Gyenei Ivánnal. (Tuberkulózis és Tüdőbetegségek, 1962) בתרגום: חומצה אסקורבית בטיפול בשחפת. (חינוך רפואי, 1936) שחפת של דלקת קרום המוח במהלך טיפול בסטרפטומיצין (עיתון הרופאים, 1949) שחפת ראשונית ופוסט-ראשונית למבוגרים (בודפשט, 1950) Isonicotine Hydroside בטיפול בשחפת (Therapia Hungarica, 1953) נתונים לטיפול אנטי שחפת משולש בתהליכי ריאות טריים. עם זולטן באראס. (שחפת, 1960) על אדנומטוזיס ריאתי במקרה אחד. עם איבאן ג'נאי. (שחפת ומחלות ריאה, 1962) רופאה מצוינת (1952) מדליית הצטיינות לעבודה סוציאליסטית (1956) מסדר הצטיינות העבודה דרגת זהב (1970) מדליית הזיכרון פרידייש קוראני (1963) פרס המדינה (1970) Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 Gách Marianne. „Egy óra dr. Barát Irénnel”, Béke és Szabadság, 1954. december 15. (Hozzáférés ideje: 2021. április 12.) Névpont. Szerk. Kozák Péter Elhunyt dr. Barát Irén (1972. január 20.) Magyar Hírlap, 5. évfolyam, 20. szám
אושנה

מחוז אושנה (באנגלית: Oshana Region) הוא מחוז בנמיביה. אזור ערים מרכזיות של המחוז מהווה מרכז אורבני השני בחשיבותו במדינה לאחר עיר הבירה וינדהוק. בשנים אחרונות אזור עירוני של המחוז עובר פיתוח משמעותי. רוב העסקים של צפון נמיביה מרוכזים שם. למרות זאת האזור סובל מתחבורה ירודה והעדר רשת כבישים מפותחת. לאחרונה הוקמו מסלולי המראה למטוסים בינוניים שניתנים להפעלה בשעות יום. באזור קיימים שטחי גידול דוחן פנינה משמעותיים ובקר הבית. החלק הדומי של המחוז אינו מתאים לצורכי חקלאות. מבחינה מוניציפלית המחוז מחולק ל-11 אזורי בחירה. בבחירות אחרונות שנערכו בשנת 2020 בכל האזורים נבחרו נציגי SWAPO שהיא המפלגה השולטת במדינה. בין היתר לפרלמנט המקומי נבחר אדולף היטלר אונונה. מדיה וקבצים בנושא אושנה בוויקישיתוף אתר האינטרנט הרשמי של אושנה (באנגלית) ערך זה הוא קצרמר בנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
מיכל בן-מובחר

מיכל בן-מובחר (נולדה ב-17 ביולי 1966) היא קצינת צה"ל במילואים בדרגת תת-אלוף. בתפקידה האחרון בצה"ל כיהנה כראש חטיבת הסגל באגף כוח האדם. בן-מובחר בעלת תואר ראשון בלימודי ארץ ישראל ומשפטים מאוניברסיטת חיפה, ותואר שני בלימודי ביטחון ודיפלומטיה מאוניברסיטת תל אביב. היא התגייסה לצה"ל בשנת 1984 למסלול קצונה ייעודית של חיל השלישות. במהלך השנים שירתה בתפקידי שלישות שונים בפיקוד הצפון ובשנת 2009 מונתה לראש חטיבת הסגל, בתקופתה פעלה ליישום תוכנית ההתייעלות של הצבא, תוך הטמעת כלים לצורכי הערכת משרתי קבע, ובין השנים 2013 לתחילת 2016 שוחררו יותר מ-4,000 אנשי קבע כחלק מההתייעלות. במקביל, פעלה לנסות לשמר אנשי קבע איכותיים. בינואר 2016 סיימה את תפקידה כראש חטיבת הסגל ופרשה מצה"ל. משנת 2019 משמשת דירקטורית בחברת דירה להשכיר, במאי 2021 מונתה לדירקטורית בחברת קשרי תעופה. בן-מובחר נולדה ב-1966 במושב רמות נפתלי, אביה רענן נעים היה ח"כ בכנסת ה-10. בעלה, בני בן-מובחר הוא ראש המועצה האזורית מבואות חרמון, הם מתגוררים במושב שדה אליעזר ולהם שלושה ילדים. כתב הצבעה לפי תקנות החברות, קשרי תעופה הקצינה להגנת הקבע - ידיעות אחרונות, באתר webcache.googleusercontent.com הילה ויסברג, "בבחירה בין עבודה לצפון - אני בוחר צפון", באתר TheMarker‏, 19 בספטמבר 2013
שישי בחמש (חברת החדשות)

שישי בחמש הייתה תוכנית טלוויזיה בהגשת גדעון אוקו המסכמת את השבוע, ששודרה בימי שישי בקשת 12. בשנת 2024 הופסק שידור התוכנית בימי שישי, ואוקו עבר להגיש את התוכנית "שבת בחמש". התוכנית החלה את דרכה ב-2020 בהגשת גדעון אוקו בימי שישי בתור המהדורה המסכמת של השבוע של חדשות 12. התוכנית קיבלה את האריזה הגרפית שלה בספטמבר 2020. לפני כן היה שימוש בפתיח משדר מיוחד. התוכנית שודרה בימי שישי בשעות 16:00-18:00. במאי 2024 עברה התוכנית לימי שבת, ושמה שונה ל"שבת בחמש". משודרת בימי שבת בין השעות 17:00-18:00 אתר האינטרנט הרשמי של שישי בחמש מערכת אייס, מגיש חדשות 12 נפרד ממהדורה: זו התוכנית שיגיש במקום, באתר אייס, 3 באפריל 2024 שבת בחמש, באתר קשת 12
הלילה הארוך

"הלילה הארוך" (באנגלית: The Long Night; מוכר כ-The Coven) הוא סרט אימה על-טבעי אמריקאי. ביים אותו ריץ' רגסדייל, לפי תסריט שנכתב על ידי רוברט שפ ומארק יאנג ולפי הפקה שנעשתה על ידי ואסילי ברנהרדט, דמון הילין, ראיין ר. ג'ונסון ומרטין ספרוק. בסרט מככבים סקאוט טיילור-קומפטון, נולן ג'רארד פאנק, ג'ף פאהי ודבורה קארה אונגר. את "הלילה הארוך" העלו לאקרנים ב-4 בפברואר 2022, לאחר שהוא צולם במשך מספר חודשים קודם לכן, בהפצת וול גו USA אנטרטיינמנט. הסרט מתחיל בגרייס (סקאוט טיילור-קומפטון), שמקבלת שיחת טלפון מאדם שמתקשר משיחה חסויה. בהמשך לכך, מגיח ג'ק (נולן ג'רארד פאנק) לסלון ומבהיל אותה. השניים מדברים וקובעים ללכת לביתו של האדם החסוי, כיוון שהוא הציע לעזור לגרייס לגלות מידע על משפחתה, שלטענתו "יעניין" אותה. בהמשך לכך, השניים נוסעים לביתו של האדם ומגלים שהוא אינו נוכח. ג'ק מנסה למצוא ויסקי במטבח של אותו האדם וגרייס מחליטה לצאת לריצה במהלכה היא חווה תרחישים מוזרים. באותה העת, חווה ג'ק תרחישים דומים גם כן. לקרת סוף הסרט, נותר ג'ק לבדו, כשהוא מוקף בחברי הכת, הדוקרים אותו שוב ושוב. גרייס בורחת לתוך היער ולבסוף מגיעה לבקתה בה היא מוצאת את ג'ק כבול בשלשלאות. היא מנשקת אותו וכאשר היא מסתובבת, היא מבחינה בחברי הכת. המאסטרית (דבורה קארה אונגר), מסירה את המסכה שלה ומתוודה בפניה על כל אשר עברה. לבסוף, נרצחים כולם בזה אחר זה, עד שגרייס וג'ק נותרים היחידים. גרייס מתקרבת אליו, מנשקת אותו ולבסוף דוקרת אותו למוות ומותירה אותו להתבוסס בדמו. בסוף הסרט, ניתן לראות את גרייס פוסעת לעבר העולם החיצון, כשבכוונתה לשחרר את הרוע שנכנס בה בעקבות הטקס שקיימה המאסטרית רגע לפני שמתה. סקאוט טיילור-קומפטון – גרייס נולן ג'רארד פאנק – ג'ק ג'ף פאהי – ויין דבורה קארה אונגר – המאסטרית אריקה סטסיולוויצ'וט – מאסטר (פלשבק) סקוט דניאל – חבר בכת וונדי אוטס – חברה בכת קווין ראגסדייל – וייד ג'סטין פייטסל – חבר בכת בובי דייוויס – חבר בכת ראס גלדן – חבר בכת "הלילה הארוך", במסד הנתונים הקולנועיים IMDb (באנגלית) "הלילה הארוך", באתר Rotten Tomatoes (באנגלית) "הלילה הארוך", במסד הנתונים הקולנועיים KinoPoisk (ברוסית) The Long Night (2022) | ScreenRant, screenrant.com The Coven, 2022-02-04, נבדק ב-2022-02-04 The Long Night, Well Go USA Entertainment (באנגלית)
יורם קיכל

יורם קיכל הוא קלע רובה פאראלימפי ושחקן טניס נכים וגולף. קיכל נכה צה"ל קטוע יד שמאל. במשחקים הפאראלימפיים ארנהם (1980) התחרה בקליעה ודורג במקום ה-9 מתוך 18. קיכל שחקן טניס נכים והוא רכז תחום טניס כיסאות גלגלים בבית הלוחם תל אביב. בנוסף הוא חבר ועדה לקידום טניס בכיסאות גלגלים במסגרת איגוד הטניס בישראל. קיכל חבר נבחרת הגולף לנכי צה"ל. בשנת 2019 זכה במקום השני בטורניר גולף בגרמניה. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) טניס על כיסאות גלגלים באתר בית הלוחם מוסדות איגוד הטניס בישראל בטאון בית הלוחם חיפה, נובמבר-דצמבר 2019
STS-51-G

STS-51-G, היא המשימה ה-18 בתוכנית מעבורות החלל של נאס"א, והמשימה החמישית של מעבורת החלל דיסקברי. במשימה זו טסו הצרפתי פטריק באודרי וסולטאן בן סלמאן אאל סעוד מערב הסעודית כמומחי מטען. סולטאן בן סלמאן אאל סעוד הוא הערבי הראשון והמוסלמי הראשון שהגיע לחלל. אאל סעוד הוא ממשפחת המלוכה הסעודית. מפקד המשימה: ארצות הברית דניאל ברנדנסטיין טייס:ארצות הברית ג'ון קרייטון מומחה למשימה:ארצות הברית שאנון לוסיד (Shannon W. Lucid) מומחה למשימה:ארצות הברית ג'ון פביאן (John M. Fabian) מומחה למשימה: ארצות הברית סטיבן נגל מומחה מטען: צרפת פטריק בודרי (Patrick Baudry) מומחה מטען: ערב הסעודית סולטאן בן סלמאן אאל סעוד ב-17 ביוני 1985 בשעה 7:33 בבוקר, לפי שעון מזרח ארצות הברית, המריאה דיסקברי למשימתה החמישית בחלל מכן שיגור 39-A במרכז החלל קנדי, פלורידה. מטען המעבורת כלל שלושה לווייני תקשורת ובנוסף גם את Spartan 1 (לוויין שהיה צריך לתקן ולהחזיר למסלול), שישה מיכלי Getaway Special, ניסוי High Precision Tracking, חומרים לייצור כור וניסויים ביורפואיים של צרפת. כל שלושת הלוויינים הוכנסו למסלול כהלכה ללא קושי מסוים. במהלך המשימה שוגר לחלל לוויין תקשורת מקסיקני Morelos 1. במהלך המשימה, בן סלמאן אאל סעוד ייצג את ארגון התקשורת הערבי Arabsat כאשר הוא עקב וצילם את שיגור לוויין ARABSAT-1B מהמעבורת. כמו כן הוא סייע לאסטרונאוט הצרפתי, פטריק בדרי בניסויים אודות התנהגות גוף האדם בחלל, וניהל שני ניסויים שלו - התנהגות שילוב של נפט ומים בתנאי מיקרו כבידה, וצילום מהחלל של אזורי ערב הסעודית, והמעקב אחר דיונות חול מהחלל. עם טיסתו לחלל בן סלמאן אאל סעוד היה האדם הצעיר ביותר שטס לחלל, בגיל 28, הערבי והמוסלמי הראשון שהגיעו חלל. כל הניסויים בוצעו בהצלחה גם כן. הדיסקברי נחתה בבסיס חיל האוויר האמריקני אדוארדס, קליפורניה ב-24 ביוני 1985 לאחר 7 ימים, שעה 38 דקות ו-52 שניות. משימות מעבורות החלל מדיה וקבצים בנושא STS-51-G בוויקישיתוף סיכום המשימה באתר נאס"א תקציר המשימה באתר הראשי של נאס"א מידע על המשימה סרטון על המשימה "First Arab Astronaut Makes a Royal Tour of Space". The Windsor Star. 20 ביוני 1985. p. B12. {{cite news}}: (עזרה) ביוגרפיה של בן סלמאן אאל סעוד באתר נאס"א
אורניתופטר

אוֹרְנִיתוֹפְּטֶר (הלחם מיוונית: "אוֹרְנִיס" – ציפור ו-"פֶּטְרוֹן" – כנף) הוא כלי טיס המייצר עילוי באמצעות נפנוף בכנפיו. לרוב כלי טיס אלה הם קטנים יחסית, בערך בסדר גודל של עופות, ומשמשים כטיסנים כתחביב וככלי טיס בלתי מאוישים זעירים. אורניתופטרים מאוישים אינם נפוצים. הם מונעים על ידי מנועי בוכנה קטנים או בכוח השרירים של הטייס. מטוס מסוק מדיה וקבצים בנושא אורניתופטר בוויקישיתוף אורניתופטר, באתר אנציקלופדיה בריטניקה (באנגלית) ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.
אנדראה (זמרת מקדונית)

אנדראה קואבסקה (במקדונית: Андреа Коевска; נולדה ב-14 בפברואר 2000), ידועה בשמה הפרטי אנדראה, היא זמרת מקדונית, ונציגת מקדוניה הצפונית באירוויזיון לשנת 2022 בטורינו, איטליה. אנדראה קואבסקה נולדה ב-12 בפברואר 2000 בסקופיה, בירת מקדוניה הצפונית, לאב פרופסור באוניברסיטה ולאם פיזיקאית. בגיל 5 עברה עם הוריה לניו יורק שבארצות הברית, שם התגוררה שנה והחלה להתפתח אהבתה למוזיקה. בשנת 2020 החלה קואבסקה לפעול באופן מקצועי, תחת שמה הפרטי בלבד, אנדראה, והוציאה לאור מספר סינגלים. ב-28 בינואר 2022 הוכרז כי קואבסקה היא אחת המשתתפות בקדם המקדוני לאירוויזיון, "Za Evrosong 2022", עם השיר "Circles". ב-4 בפברואר 2022 התגלה כי זכתה בקדם במקום הראשון עם 20 נקודות. ב-12 במאי 2022 ביצעה אנדריאה את "Circles" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 11 עם 71 נקודות. מדיה וקבצים בנושא אנדראה בוויקישיתוף אתר האינטרנט הרשמי של אנדראה (באנגלית) אנדראה, ברשת החברתית פייסבוק אנדראה, ברשת החברתית אינסטגרם אנדראה, סרטונים בערוץ היוטיוב אנדראה, באתר אפל מיוזיק (באנגלית) אנדראה, באתר ספוטיפיי אנדראה, באתר MusicBrainz (באנגלית) אנדראה, באתר Discogs (באנגלית) אנדראה, באתר Genius ג'ונתן ווטריי, Za Evrosong 2022: Andrea wins with “Circles” and will represent North Macedonia at Eurovision, Wiwibloggs, 4 בפברואר 2022 דייוויד סמית', North Macedonia: How to watch the Za Evrosong 2022 song reveals, וויוויבלוגס, 28 בינואר 2022 Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022
נבחרת זימבבואה בכדורגל

נבחרת זימבבואה בכדורגל, הידועה בכינוייה "הלוחמים", היא נבחרת הכדורגל הלאומית של זימבבואה. הייתה ידועה כ"נבחרת רודזיה בכדורגל" עד לשנת 1980 עם הפיכתה של רודזיה לזימבבואה. הדירוג הנוכחי של נבחרת זימבבואה ברשימת הדירוג של פיפ"א, הוא המקום ה-124 בעולם, נכון ל-19 בספטמבר 2024; הניקוד הוא 1,134.99 – עלייה של 5 נקודות לעומת ניקוד קודם. דירוג השיא 40 נמדד לראשונה באפריל 1995, והדירוג הנמוך ביותר 131 נמדד לראשונה באוקטובר 2009. 1930 עד 1966 - לא נכנסה 1970 - לא העפילה 1974 - לא נכנסה 1978 - לא נכנסה 1982 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה פטר נדלובו ג'וזף נגווניה ויטאליס "דיגיטל" טאקאוירה בנג'אני מווארווארי ברוס גרובלאר ווילפרד מוגאי מדיה וקבצים בנושא נבחרת זימבבואה בכדורגל בוויקישיתוף אתר האינטרנט הרשמי של נבחרת זימבבואה בכדורגל דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
צ'יאנג ראי (מחוז)

מחוז צ'יאנג ראי (בתאית: เชียงราย) הוא המחוז צפוני ביותר בתאילנד. בירת המחוז נקראת גם כן צ'יאנג ראי. המחוז גובל במיאנמר מצפון, בלאוס ממזרח, במחוז פאיאו מדרום, במחוז למפאנג מדרום-מערב ובמחוז צ'יאנג מאי ממערב. נכון לשנת 2014 אוכלוסיית המחוז כללה 1,207,699 תושבים. המחוז משתרע על פני 11,678.4 קמ"ר. המחוז ממוקם גבוה בהרים, כאשר הגובה הממוצע במחוז הוא 580 מטרים מעל פני הים. החלק הצפוני ביותר של המחוז נמצא באזור המכונה "משולש הזהב". הפארק הלאומי דוי לואנג בדרום המחוז הוא אחד מהפארקים הגדולים ביותר בתאילנד. בעבר השתייך אזור זה לממלכת לאנה (אנ') במשך מאות שנים. למחוז צ'יאנג ראי ישנם בסך הכל 18 תתי-מחוזות: פו צ'י פא מפל פו קאאנג, הפארק הלאומי דוי לואנג הפארק הלאומי לאם נאם קוק מנהרה מעוטרת באמנות בסגנון תאילנדי אתר האינטרנט הרשמי של צ'יאנג ראי
נישפין

נישפין (בשוודית: Nyköping) היא עיירה במחוז סדרמנלנד שבשוודיה. נישפין היא בירת מחוז סדרמנלנד. העיירה ממוקמת בסמוך לחוף הים הבלטי, כ-100 קילומטרים דרומית-מערבית לסטוקהולם. נכון ל-2018 כללה העיירה 32,759 תושבים. העיירה משתרעת על פני 15.1 קמ"ר. במאה ה-16 נישפין שימשה כמקום מגוריו של מלך שוודיה קרל התשיעי. האטרקציה המרכזית של העיירה היא טירת נישפין (אנ') שבנייתה החלה בסוף המאה ה-12. שדה התעופה סטוקהולם-סקווסטה (אנ') ממוקם כ-7 קילומטרים מהעיירה. זהו שדה התעופה השלישי בגודלו בשוודיה מבחינת תנועת נוסעים. רוסיה ויבורג, רוסיה אתר האינטרנט הרשמי של נישפין (בשוודית) נישפין, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של שוודיה ובנושא יישובים באירופה. אתם מוזמנים לתרום לוויקיפדיה ולהרחיב אותו.
Circles (שיר של אנדראה)

Circles (בעברית: מעגלים) הוא שיר שהוקלט על ידי הזמרת המקדונית אנדראה. הוא יצא לאור ב-28 בינואר 2022, וייצג את מקדוניה הצפונית באירוויזיון 2022, שהתקיים בטורינו, איטליה. בין התאריכים 10 בדצמבר 2021–16 בינואר 2022 פתחה רשות השידור המקדונית את תקופת המועמדויות להשתתפות בקדם הלאומי לאירוויזיון 2022. בתום תקופה זו התקבלו 47 שירים. הם סוננו, ומתוכם נבחרו שישה על ידי ועדה מקצועית. הם הוכרזו ב-21 בינואר 2022 במשדר מיוחד, ויצאו לאור ב-28 בינואר במהלך התוכנית "MRT Stisni Plej"‏. מיד לאחר המשדר נפתחה הצבעה אינטרנטית עבור השירים. אזרחי מקדוניה הצביע במשך שבוע לשיר שאהבו ביותר. גמר הקדם הלאומי Evrosong 2022 התקיים ב-4 בפברואר 2022 ב-MRT Studio 1, והונחה על ידי יאנה בורצ'סקה ואלכסנדרה יובנובסקה. בסוף שלב ההצבעות, שהורכב משילוב של הצבעות הקהל עם השופטים ביחס שווה של 50/50, נקבע תיקו במקום הראשון בין השירים "Circles" ו-"Superman" של ויקטור אפוסטולובסקי. לבסוף הוכרז "Circles" כזוכה בקדם כיוון שקיבל יותר נקודות מהשופטים מאשר השיר השני. המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי מקדוניה הצפונית תופיע בחלק השני של חצי הגמר השני. לאחר שפורסמו כל השירים המתחרים לתחרות 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. מקדוניה הצפונית הופיעה כמדינה ה-11, לאחר אירלנד ולפני אסטוניה. ב-12 במאי 2022 ביצעה אנדראה את "Circles" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 11 עם 71 נקודות. סרטון השיר "Circles" באתר יוטיוב Ibrayeva, Laura (2022-01-21). "North Macedonia: Eurosong 2022 Participants Revealed". Eurovoix (באנגלית). נבדק ב-2021-01-21. Luukela, Sami (2022-01-21). "MRT reveals the six national finalists for Za Evrosong 2022". ESCXTRA.com (באנגלית בריטית). נבדק ב-2022-01-21. ג'ונתן ווטריי, Za Evrosong 2022: Andrea wins with “Circles” and will represent North Macedonia at Eurovision, Wiwibloggs, 4 בפברואר 2022 "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25. Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית) Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022